Serra de Na Burguesa

Serra de Na Burguesa ([ˈsɛrə ðə nə burˈɣəzə], antaŭe Serra de Portopí aŭ Sierra de Porto Pi, signifanta "Haveno de Pino-Monto") estas klare difinita monto sur la insulo Majorko, parto de la hispana aŭtonoma komunumo de Balearoj. Ĝi estas la plej suda parto de la Serra de Tramuntana montaro, finiĝante en Mediteranea Maro ĉe la Golfo de Palma.  Na Burguesa estas situanta proksimume duonvoje inter Santa Ponsa kaj Palma. La municipo de Calvià estas situanta inter Na Burguesa kaj Serra de Tramuntana. 

 Historio 
La nomo de la monto de Serra de Portopí estas pli aĝa ol la nomo Serra de Na Burguesa. Serra de Portopí akiris historian signifon en 1229 kiam reĝo Jakobo la 2-a (Aragono) trapasis ĝin kun siaj soldatoj, kaj reakiris Palma por kristanoj, de la okupantaj Maŭroj. En nuntempo, Portopí rilatas al kvartalo situanta en la kunurbiĝo okcidente de la centro Palma de Mallorca. La pli posta nomo, Serra de Na Burguesa, honoras Francesc Burgués, la Gerneraladvokaton de la Hispana Krono , kiu, de komenco de la 16a jarcento, posedis la Bendinat-bienon ĉe la piedo de la monto. Bendinat nun estas loĝzono en Calvià.

 Geografio 
La meza alteco de la montaro estas ĉirkaŭ 400 m super marnivelo, kaj ĝi estas karakterizita per malalta altaĵaro kaj krut-flankaj valoj. Ĝiaj plej altaj pintoj estas Puig den Bou kun 503 m, kaj Puig Gros de Bendinat kun 486 m,. Post fajroj sur Na Burguesa, fajroturo estis konstruita sur la alta 432 m Es Pi de ses Creus . Fajrotrakoj nun trapasas la tutan spinon de Na Burguesa. Ekzistas multaj kavosistemoj en Na Burguesa, kaj gravaj arkeologiaj eltrovaĵoj estis faritaj en la kavernoj.

Mirador de n'Alzamora estas natura teraso sur Na Burguesa. Ĝis la komenco de la 20a jarcento, somerpaŝtigantaj gregoj povis esti trovitaj en la Coll-dels Pastors, 443 m, la centraj altebenaĵoj de la monto. Altaj niveloj de kloridoj estis trovitaj en kelkaj el la grundakvaĵoj de la monto.

 Faŭno kaj flaŭro 
Ĝi estas karakterizita per signifa kvanto de pinoj kaj mediteranea makiso. Krome, ekzistas kverkoj, fragarboj, rozoj, sovaĝaj gladioloj , kaj florantaj arbedoj. Ekzistas lacertoj, papilioj kaj insektoj.

 Turismo 
Na Burguesa estas populara inter turistoj por promenadoj kaj montobiciklado.

 Referencoj 

 Plia legaĵo 
 Gran Enciclopèdia Catalana, "Serra de Porto Pi y Francesc Burgues", Barcelono (Enciclopèdia Catalana, SA), 1992, (kataluna)
 Magnus Mörner:  La expedición del Marqués de La Romana. Fundación Instituto de Empresa. Madrido, 2007. (hispana)

 Fonto 

Kategorio:Montoj en Majorko